| *Mergus octosetaceus* |
| --- |
| Macho en Minas Gerais, Brasil |
| Estado de conservación |
| CríticoCrítico |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Merginae |
| Xénero: | *Mergus* |
| Especie: | ***M. octosetaceus*** |

 |
| Nome binomial |
| ***Mergus octosetaceus***Vieillot, 1817 |
|  |

***Mergus octosetaceus*** é unha especie de ave da orde das anseriformes, familia dos anátidos e subfamilia dos merxinos, unhas das catro incluídas no xénero *Mergus*.

Taxonomía
---------

### Descrición

A especie foi descrita en 1817 polo ornitólogo francés Louis Jean Pierre Vieillot, na páxina 222 da súa obra:

Vieillot, L. J. P. (1817): *Nouveau Dictionnaire d’Histoire naturelle, appliquée aux arts, à l'agriculture, à l'économie rurale et domestique, à la médecine, etc. Par une société de naturalistes et d'agriculteurs. Avec des figures tirées des trois règnes de la nature. Tome 14*. Déterville, París.
Non ten sinónimos nin subespecies.

Características
---------------

Ten a cabeza e o fino pescozo anegrados, presentando un logo copete nucal, o dorso é de cor parda escura, cun amplo *espello* alar branco, máis notábel en voo. O ventre é barreado de cor parda ocrácea. O pico é longo e fino, de cor negra. As patas son avernelladas.

Hábitat e distribución
----------------------

O seu hábitat de cría son os ríos pouco profundos, rápidos e fluídos do sur e o centro do Brasil e o leste de Paraguai. Na Arxentina está presente na provincia de Misiones soamente.

Bioloxía
--------

Aniñan nas cavidades dunha árbore e, posibelmente, nas cavidades de rochas. Comen peixes, principalmente anguías pequenas, larvas de insectos e caracois.

Monumento natural
-----------------

*Mergus octosetaceus* foi declarado monumento natural da provincia de Misiones na Arxentina pola ley nº 3320 sancionada o 22 de agosto de 1996.

Estado de conservación
----------------------

Esta especie está en perigo de extinción crítico. As poboaciónes reducíronse debido á contaminación dos ríos, á destrución dos bosques e a extensión da agricultura. A poboación actual estímase en menos de 250 parellas.

Rexistros recentes no Brasil indican que o estado da especie pode ser lixeiramente mellor do que se pensaba. Porén, o resto da poboación coñecida aínda é extremadamente pequena e fragmentada, e é probáblel que a perturbación do hábitat, os encoros, e a contaminación dos ríos estean provocando un continuo descenso.

Por estes motivos, a Unión Internacional para a Conservación da Natureza e dos Recursos Naturais catalogou o seu status como *CR* (en perigo crítico de extinción). Pero máis informacións sobre o tamaño da poboación (en particular se supera os 250 individuos maduros) e sobre a estrutura da subpoboación pode provocar a súa inclusión no futuro na categoría "en perigo de extinción".

Notas
-----

1. 1 2 3  BirdLife International (2019): *Mergus octosetaceus* na *Lista vermella* da UICN. Consultada o 26 de novembro de 2022.
2. 1 2  *Mergus octosetaceus* Vieillot, 1817 no GBIF. Consultado o 26 de novembro de 2022.
3. 1 2  *Mergus octosetaceus* Vieillot, 1817 na BioLib. Consultada o 26 de novembro de 2022.
4. ↑  LEY XVI – Nº 44 (Antes Ley 3320) Arquivado 18 de febreiro de 2018 en Wayback Machine..

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mergus octosetaceus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Mergus octosetaceus*** |

### Outros artigos

* Anátidos
* Merxinos
* *Mergus*

### Ligazóns externas

* BirdLife Species Factsheet
* ARKive – images and movies of the Brazilian merganser *(Mergus octosetaceus)*
* Brazilian Merganser on postage stamps

  


|  |  |
| --- | --- |
| Identificadores taxonómicos | 
* ADW: Mergus\_octosetaceus
* Avibase: 9DAC1E8B67D9AD59
* BirdLife: 22680482
* eBird: bramer1
* EOL: 1048506
* GBIF: 5232480
* iNaturalist: 6999
* IRMNG: 10855107
* ITIS: 175193
* IUCN: 22680482
* NCBI: 1570318
* Species+: 10789
* Xeno-canto: Mergus-octosetaceus

 |